
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 20T/25/2026 3826010254 08. 04. 2026 Mgr. Alexandra Čerňanská Pindejová ECLI:SK:OSPD:2026:3826010254.2
TRESTNÝ ROZKAZ V MENE SLOVENSKEJ REPUBLIKY Okresný súd Prievidza samosudkyňou Mgr. Alexandrou Čerňanskou Pindejovou podľa § 353 odsek 1 Trestného poriadku dňa 08. apríla 2026 v Bánovciach nad Bebravou vydáva tento rozhodol: Obvinený A. B., narodený XX. XXXXXXXXX XXXX C. D., trvale bytom D., t.č. vo výkone väzby v Ústave na výkon trestu odňatia slobody a Ústave na výkon väzby Ilava je vinný , že dňa 02.02.2026 v čase asi o 14:20 hod. v D., v predajni E. na ul. F. XXX/XX odcudzil 1 ks prací gél Coccolino Speed Clean 37 praní v hodnote 12,99 € takým spôsobom, že prišiel k regálu s drogériou odkiaľ vybral predmetný prací gél, ktorý si vložil pod bundu z jeho ľavej strany a následne prešiel s uvedeným tovarom pri pokladničnú zónu, kde predbehol dvoch zákazníkov, chvíľu sa rozprával s pokladníčkou a až následne od pokladne odišiel a bez zaplatenia opustil pokladničnú zónu, smeroval k východu z predajne, kde ho zastavil pracovník SBS, ktorému následne odcudzený prací gél odovzdal, čím svojim konaním spôsobil spoločnosti E. G. H. I., so sídlom J. škodu vo výške 12,99 € a skutok spáchal hoci bol dňa 06.05.2025 Obvodným oddelením PZ Partizánske postihnutý blokovou pokutou v sume 500,-€, číslo bloku na pokutu nezaplatenú na mieste A XXXXXXXXXX, za spáchanie drobnej krádeže priestupku proti majetku podľa § 50 odsek 1 zákona č. 372/1990 Zb. o priestupkoch v znení neskorších predpisov a dňa 11.05.2025 Obvodným oddelením PZ Partizánske postihnutý blokovou pokutou v sume 500,-€, číslo bloku na pokutu nezaplatenú na mieste A 2200364125, za spáchanie drobnej krádeže priestupku proti majetku podľa § 50 odsek 1 zákona č. 372/1990 Zb. o priestupkoch v znení neskorších predpisov, teda prisvojil si cudziu vec tým, že sa jej zmocnil a bol za dva obdobné činy v predchádzajúcich dvanástich mesiacoch postihnutý čím spáchal prečin krádeže podľa § 212 odsek 1 písmeno g) Trestného zákona. Za
to
sa
odsudzuje
podľa § 212 odsek 1 Trestného zákona, § 353 odsek 2 písmeno a) Trestného poriadku, s použitím § 38 odsek 2 Trestného zákona, § 36 písmeno l) Trestného zákona, § 37 písmeno m) Trestného zákona na trest odňatia slobody vo výmere 8 (osem) mesiacov nepodmienečne.
Podľa § 48 odsek 2 písmeno b) Trestného zákona súd obvineného zaraďuje na výkon trestu odňatia slobody do ústavu na výkon trestu so stredným stupňom stráženia. Poučenie: Obvinený a osoby, ktoré sú oprávnené podať v jeho prospech odvolanie, ako aj prokurátor môžu na tunajší súd podať proti tomuto trestnému rozkazu do 8 dní odo dňa jeho doručenia odpor. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64 Trestného poriadku. Ak proti tomuto trestnému rozkazu bude v lehote podaný odpor, samosudca nariadi vo veci hlavné pojednávanie, pričom pri prejednávaní veci na hlavnom pojednávaní nie je viazaný právnou kvalifikáciou ani druhom a výmerou trestu obsiahnutými v tomto trestnom rozkaze. Obvinený a osoby, ktoré sú oprávnené podať v jeho prospech odvolanie, ako aj prokurátor sa môžu výslovným vyhlásením vzdať práva podať odpor a tiež môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Trestný rozkaz sa stane právoplatným, a ak neustanovuje tento zákon niečo iné, aj vykonateľným, ak a) odpor nebol podaný, uplynutím lehoty na podanie odporu, b) odpor bol vzatý späť, dňom jeho späťvzatia, c) sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor. Trestný rozkaz má povahu odsudzujúceho rozsudku. Účinky spojené s vyhlásením rozsudku nastávajú doručením trestného rozkazu obvinenému.

